อยากสอบถามค่ะ พอดีวันนี้มีเคสเจาะเลือด ตอนถอดปลอกเข็ม เข็มดันทิ่มที่นิ้วนางค่ะ เป็นเข็มสะอาดเพิ่งถอดจากปลอกค่ะ เลยรีบถอดถุงมือแล้วใช้สำลี alcohol เช็ดและติดพลาสเตอร์ค่ะ แต่ซักพักก็รู้สึกปวดที่นิ้วกลาง และพบว่า มีอีกรอยที่นิ้วกลางค่ะ เลยเริ่มไม่แน่ใจว่ามาจากเข็มสะอาดครั้งเดียวกันหรือไม่ แต่ก็ปวดในระยะเวลาไล่เรี่ยกันเลยค่ะ อยากสอบถามว่า โดยปกติ ถ้าโดนเข็มตำก็ต้องรู้สึกเจ็บอยู่แล้วใช่มั้ยคะ สามารถวางใจได้มั้ยคะว่า มาจากการถูกตำครั้งเดียวกัน ไม่ได้มาจากการเจาะคนไข้ เพราะก็ไม่ได้รู้สึกเจ็บตอนไหน นอกจากตอนเข็มสะอาดตำครั้งเดียวค่ะ ตอนนี้แค่กังวลใจว่าต้องทำอย่างไรต่อค่ะ
สวัสดีค่ะ การที่โดนเข็มตำมือ มีเลือดออกนั้น ก็อาจจะต้องดูว่าเป็นเข็มที่ใช้แล้ว คือเป็นเข็มที่ไปสัมผัสสารคัดหลั่งของผู้ป่วยมาแล้วหรือไม่โดยถ้าเป็นเข็มที่ยังไม่ได้สัมผัสกับผู้ป่วยเลย คือเป็นเข็มสะอาด โอกาสจะติดเชื้อโรคใดๆก็มีน้อยมาก และไม่น่าจะต้องทำอะไรเพิ่มเติม อาการเจ็บที่เกิดหลังการถูกเข็มตำนั้นเกิดขึ้นได้ส่วนรอยเข็มอีกที่ที่ไม่แน่ใจนั้น ส่วนใหญ่ตอนถูกเข็มตำ ผู้ถูกตำมักจะต้องรู้ตัวอยู่แล้ว และจากที่กล่าวมาก็บอกไม่ได้ว่าเป็นเหตุการณ์ที่เกิดพร้อมกันหรือเปล่า แนะนำการแจ้งกับผู้ดูแลเรื่องการติดเชื้อในรพ.เพื่อตรวจร่างกายและซักประวัติเสี่ยงอื่นๆของตนเองร่วมไปด้วย